**FITOSANITARNA INSPEKCIJA – Izvještaj za januar 2024**

**Unutrašnja kontola**

Fitosanitarni inspektori su u januaru vršili inspekcijski nadzor u oblasti zdravstvene zaštite bilja, nadzor u objektima za proizvodnju, promet i skladištenje sjemenskog i sadnog materijala poljoprivrednog bilja, u objektima za promet sredstava za ishranu i zaštitu bilja na veliko i malo, kao i nadzor upotrebe pesticida i đubriva na poljoprivrednim gazdinstvima upisanim u registar.

Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije.

U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja, a naročito u skladištima sjemenskog i merkantilnog krompira u cilju utvrđivanja štetnih organizama, vršena je i kontrola kvaliteta, sertifikacije i zdravstvenog stanja sjemenskog i sadnog materijala, kontrola propisanih uslova za rasadnike, kontrola objekata za promet pesticida i đubriva u pogledu ispunjenosti propisanih uslova, kontrola registrovanih sredstava za zaštitu i ishranu bilja, kontrola gotovih formulacija sredstava za zaštitu bilja u prometu, kontrola sredstava za ishranu bilja, kvaliteta sjemena, sadnog materijala u prometu i uslova u objektima za njihovo skladištenje i čuvanje, kao i rezidua pesticida u voću i povrću.

U izvještajnom periodu u unutrašnjoj kontroli izvršeno je ukupno 104 inspekcijska pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 39 pregleda;
* zakona o sadnom materijalu: 7 pregleda;
* zakona o sjemenskom materijalu: 15 pregleda;
* zakona o sredstvima za ishranu bilja: 7 pregleda;
* zakona o sredstvima za zaštitu bilja: 21 pregleda i
* zakona o bezbjednosti hrane: 15 pregleda.

Tokom navedenih inspekcijskih kontrola fitosanitarnih inspektora uzeta su 32 uzoraka.

Zbog utvrđenih nepravilnosti inspektori su preduzeli upravne mjere i radnje, u skladu sa principom srazmjernosti, kojima se obezbjeđuje eliminisanje rizika.

**Kontrola uvoza**

Fitosanitarni inspektori su u januaru vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u januaru izvršila pregled ukupno 1202 pošiljki (uvoz/izvoz) i to:

* 932 pošiljke pri uvozu;
* 46 pošiljka u provozu;
* 159 pošiljki za izvoz;
* 51 pošiljki za reexport; i
* 7 ovjera carinskih deklaracija;
* izdato je 7 rješenja o zabrani i uništenju i to: 5 rješenja o vraćanju pošiljke i 2 rješenja o uništenju pošiljke.

Ukupno je uzeto 222 uzorka pri uvozu. Za 5 uzoraka laboratorijski je utvrđeno da ne odgovaraju propisanim zahtjevima.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Phytophtora ramorum*, *Xylella fastidiosa, Ralstonia solanacearum, Erwinia, GMO* svi su bili negativni*.*

Zbog utvrđenih neusaglašenosti sa propisanim zahtjevima sprječeno je stavljanje na tržište 36.131,00 kg proizvoda i mineralnog đubriva u ukupnoj količini 13.226,72 kg iz uvoza i to:

* **zabranjen je uvoz**: 3 pošiljke mineralnog đubriva u količini od 13.226,72 kg, 1 pošiljka nara u količini od 6.991,00 kg i 1 pošiljke merkantilnog kukuruza u količini od 26.100,00 kg;
* **uništeno je:** 1 pošiljka krastavca u količini od 2.040,00 kg i 1 pošiljka brašna u količini od 1.000,00 kg;

U januaru mjesecu, ukupno je uzorkovano 23,82 % pošiljki iz uvoza.

**Nebezbjedne/neusaglašene uništene/odbijene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br.** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena** | **MDK****propisana** |
|  | 05.01. 2024. | merkantilni kukuruz | 26.100,00 | kvalitet | sadržaj vlage | 15.9 | 14 |
|  | 17.01. 2024. | nar | 6.991,00 | kvalitet | kvalitet | / | / |
|  | 24.01. 2024. |  krastavac | 2.040,00 | rezidue pesticida | formetanat | 0.023 | 0.02 |
|  | 25.01. 2024. |  brašno | 1.000,00 | kvalitet | sadržaj masti | 3.7 | 3 |
|  | 26.01. 2024. | mineralno đubrivo  | 9.000,00 | deklaracija | sadržaj urea, azot | 9.7 | 12 |
|  | 29.01. 2024. | mineralno đubrivo | 76,72 | deklaracija  | deklaracija | / | / |
|  | 30.01. 2024. | mineralno đubrivo |  4.150,00 | kvalitet | kvalitet | / | / |

**Kontrola izvoza**

Fitosanitarna inspekcija je u sklopu izvoznih procedura izvršila pregled 210 pošiljki i izdala: 159 fitosertifikata za izvoz: ljekovitog bilja, rezane drvene građe i hrane za životinje i 51 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 45.358,26 €.